Notum sit omnibus tam presentibus quam futuris Huo Boion canonichus Vergiacensis laborans in extremis apud Carcassonam tamen bono sensu sic ordinavit suprema duo modia vini annuatim monasterio Sancte Marie Cistercii et fratribus ibidem servientibus que debent recipere ex manu prioris de Gille similiter dimisit tribus fratribus suis IIIa modia puri vini in eadem domo de Gille et sorori sue de Chaus alia tria modia annuatim similiter et in eadem domo de Gille totum hoc fuit factum in manu fratris Roberti Cistercii cellerarii. Preterea dimisit ecclesie Vergei omnes vineas suas de Valleniot. Huius rei testes fuerunt dominus de Saul et Milo de Vergei et ut firmius maneat ad preces predicti testatoris. Ego R Cistercii cellerarius sigillum meum impono.